BECKWITH] TEXT AND TRANSLATION 497 
Ta Jakou i hiki aku ai, ua nui na kamaaina i lulumi mai e makaikai 
ia Kekalukaluokewa; me ka olelo mai o na kamaaina, “Akahi no ka 
aina kanaka maikai o Kauai.” 
I kela la a Kekalukaluokewa ma i holo aku ai a hiki i Keaau. Ua 
ike mua mai o Waka o Kekalukaluokewa keia. 
Olelo mai o Waka i kana moopuna, “Mai iho hou oe i kai, no 
ka mea, ua hiki mai la o Kekalukaluokewa i Keaau, i kii mai la ia 
oe i wahine oe. Make aku la o Kauakahialii, kauoha ae la i ke 
alkane e kii mai ia oe i wahine, nolaila o kau kane ia. A ae oe o 
kau .kane ia, ku oe i ka moku, ola no hoi na iwi. Nolaila, e noho 
oe iuka nei, a hala na la eha, alaila iho aku oe, a ina ua makemake 
oe, alaila, hoi mai oe a hai mai i kou makemake ia’u.” 
Noho iho la o Laieikawai a hala na la eha e like me ke kauoha a 
kona kupunawahine. 
Ma ke kakahiaka nui o ka ha o ko Laieikawai mau la pool, 
ala ae la oia, a me kona kahu kuapuu, a iho aku la i Keaau. 
La laua i thiki aku ai, ma kahi kokoke iki e nana aku aii kauhale; 
aia hoi, ua hiki mua aku o Kekalukaluokewa ma kulana heenalu 
mamua o ko laua hiki ana aku, ekolu nae mau keiki e ku ana ma 
kulana heenalu o ke Alii a me na punahele elua. 
Ia Laieikawai ma e noho ana ma kahi a laua e hoohalua ana no 
Kekalukaluokewa, aole nae laua i like i ke kane a ke kupunawahine 
i makemake ai. 
IT aku o Laieikawai i kona wahi kahu, “ Pehea la kaua e ike ai i 
ke kane a’u a kuu kupunawahine i olelo mai nei?” 
Olelo aku kona kahu, “ Pono kaua ke kali a pau ka lakou heenalu 
ana, a o ka mea e hele wale mai ana, aole he paa i ka papa heenalu, 
alaila, o ke Alii no ia, o ko kane no ka hoi ia.” 
Ma ka olelo a ko Laieikawai kahu, noho iho la laua malaila, e 
kali ana. 
Ta manawa, hoopau ae la na heenalu i ko Jakou manawa heenalu, 
a hoi mai la a pae iuka. 
Ta wa, ike aku la laua i ke kiiia ana mai o na papa o na punahele e 
na kanaka, a laweia aku la. O ka papa heenalu hoi o ke Alii, na na 
punahele i auamo aku, a hele wale mai la o Kekalukaluokewa, pela 
i ike ai o Laieikawai i kana kane. 
A maopopo iho la ia laua ka laua mea i iho mai ai, alaila, hoi aku 
la laua a hikii Paliuli, a hai aku Ja i ke kupunawahine i ka laua mea 
i ike ai. 
Ninau mai la ke kupunawahine, “ Ua makemake oe i ko kane? ” 
“Ae,” wahi a Laieikawai. 
